Jo Inge Berget

Jo Inge Berget (født 11. september 1990) er en norsk fotballspiller som spiller for den svenske klubben Malmö FF.Han har tidligere spilt for Lyn, Udinese, Strømsgodset (på lån), Molde, Cardiff og Celtic (på lån). Han spiller vanligvis på midtbane og i angrep.


== Klubbfotball ==
Berget vokste opp på Hadeland og spilte for de lokale klubbene Gran og Hadeland. Da han var ferdig med ungdomsskolen flyttet han til Oslo for å begynne på Lyn NTG, dette førte til at han spilte i den daværende tippeligaklubben Lyn. Berget var elev ved NTG Bærum.
Berget ble tatt opp i A-stallen fra egen junioravdeling. Han debuterte for Lyn allerede som førsteårs junior, i bortemøtet med Tromsø i september 2007.
I juli 2008 ble det klart at den italienske klubben Udinese har forhandlet en avtale med Lyn om en overgang av Berget. Berget gikk til klubben sammen med en annen Lyn-spiller, Odion Jude Ighalo.I forkant av 2009 sesongen ble det klart at den italienske klubben Udinese lånte Jo Inge Berget tilbake til Lyn, frem til midtpausen i Tippeligaen. Den kreative spilleren som spilte spiss for Lyn, makerte seg i Tippeligaen slik at Molde FK viste interesse for angriperen. Berget ble meldt klar for Molde i forkant av Lyns møte med Rosenborg borte, men mislykket den medisinske testen på grunn av et trøblete kne. Han kjørte dermed rett fra Molde til Trondheim for å spille kamp for Lyn. Dagen etter ble det meldt at Lyn hadde forlenget låneavtalen med Udinese om Berget ut sesongen.
Etter Berget hadde forlatt Lyn som rykket ned 2009 sesongen, ble det klart før sesongen 2010 at Berget skulle gå på lån til tippeligaklubben Strømsgodset ut sesongen. Etter en suksessrik sesong med Godset tok laget gull i Cupen og bra plassering i Tippeligaen, ble Berget nevnt som en sentral spiller i suksessen. I forkant av 2011 sesongen forlenget Strømsgodset avtalen med Udinese om at Berget skulle spille for de marineblå nok en sesong, med en klausul om at Udinese kunne selge eller hente tilbake Berget fra og med 5. august. Det utnyttet Molde, som dermed hentet Berget til rosenes by. Berget hadde valget om å dra tilbake til Udinese, eller å dra til Molde, og valget ble dermed enkelt for Berget, som aldri trivdes i Italia. Han anså Molde FK som et mye bedre alternativ enn Godset.
Berget hadde sin siste kamp for Strømsgodset 4. august, i hjemmekampen mot Atlético Madrid. 
Halvveis ut i 2011 sesongen i Tippeligaen, signerte Jo Inge Berget for serielederen Molde. Han ble seriemester med klubben samme år.
Den 24. januar 2014 ble Berget solgt til Premier League-klubben Cardiff City. I Cardiff City ble det lite spilletid før Celtic FC og Ronny Deila hentet Berget på lån 28. juli 2014, med opsjon om å gjøre overgangen permanent fra januar 2015. Han scoret to mål i son hjemmedebut 16. august 2014 da Celtic slo Dundee United 10–1. Utlånsperioden ble imidlertid ikke forlenget, og Berget vendte tilbake til Cardiff etter denne.19. januar 2015 meldte den svenske toppklubben Malmö FF at de hadde signert Berget på en treårskontrakt.


== A-landskamper ==


== Meritter ==
2013: Cupmester med Molde Fotballklubb
2012: Seriemester med Molde Fotballklubb
2011: Seriemester med Molde Fotballklubb
2010: Cupmester med Strømsgodset
2007: Seriemester junior med Lyn
2006: Semifinale NM junior


== Referanser ==


== Eksterne lenker ==
(en) Jo Inge Berget – UEFA 
(en) Jo Inge Berget – Major League Soccer 
(en) Jo Inge Berget – Transfermarkt 
(en) Jo Inge Berget – national-football-teams.com 
(en) Jo Inge Berget – Soccerbase.com 
(en) Jo Inge Berget – FootballDatabase.eu 
(en) Jo Inge Berget – Soccerway 
(en) Jo Inge Berget – EU-Football.info 
(en) Jo Inge Berget – PlaymakerStats.com 
Spillerprofil på godset.no
Spillerprofil på lynfotball.net Arkivert 18. mars 2012 hos Wayback Machine.
Jo Inge Berget til Molde
dt.no Nye spillere hylles av Godset-fansen